РЕПУБЛИКА СРБИЈА

ГРАД СМЕДЕРЕВО

ГРАДСКА УПРАВА ГРАДА СМЕДЕРЕВА
Комисијa за избор корисника за доделу помоћи у огревном дрвету најугроженијим

породицама избеглица и интерно расељених лица која имају боравиште 

на територији града Смедерева
Број: 020-172-3/2023-09

Датум: 4. децембар 2023. године
СМЕДЕРЕВО


На основу члана 5. став 1. Правилника о раду Комисије, број 020-172-1/2023-09 од 4. децембра 2023. године (у даљем тексту: Правилник), Комисија за избор корисника за доделу помоћи у огревном дрвету најугроженијим породицама избеглица и интерно расељених лица која имају боравиште на територији града Смедерева (у даљем тексту: Комисија), дана 5. децембра 2023. године, објављује
Ј А В Н И   П О З И В 
за доделу помоћи у огревном дрвету са превозом, за најугроженије породице избеглица и интерно расељених лица са боравиштем на територији града Смедерева
1.
            Позивају се најугроженије породице избеглица и интерно расељених лица са боравиштем на територији града Смедерева, да пријаве потребе за помоћ у огревном дрвету са превозом. 
2.
Право на Помоћ остварују Подносиоци захтева, према условима, критеријумима и реду првенства утврђеним  Правилником, а у складу са расположивим средствима. 
3.
            За остваривање права на Помоћ потребно је да Подносилац захтева и чланови његовог породичног домаћинства, испуњавају  следеће услове и то:


1. да имају избеглички статус, односно да су евидентирани као интерно расељена лица, са боравиштем у граду Смедереву (обавезно за подносиоца пријаве);
2. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, према последњем објављеном податку Републичког завода за статистику, тј.  86.112,00,00 динара; 
3. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању;                                                                     
4. трочлано и вишечлано породично домаћинство са дететом/децом до навршених 18 година живота; 

5. домаћинства са лицем којем је утврђен смањен или потпуни губитак радне способности или телесно оштећење (80% и више процената нвалидитета);

6. породична домаћинства са чланом породице са тешким обољењем и то: малигна обољења, бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни инсулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења,  деца са инвалидитетом или сметњама у  развоју итд.;

7. породице са више генерација, са једним или више чланова преко 60 година;
8. домаћинство старијих лица (жене преко 60 и мушкарци преко 65 година  живота);

9. једночлана породична домаћинства са лицем преко 60 година живота и

10. породице са жртвом сексуалног/породичног насиља.

                                                                                       4.

Уз пријаву за доделу Помоћи, која се подноси у граду Смедереву, подносилац пријаве уз захтев доставља и следеће доказе:

 - фотокопије важећих избегличких/расељеничких легитимација (обавезно за подносиоца пријаве);

 - фотокопије личних карата Републике Србије (очитане уколико су у питању биометријске карте са чипом) за сва лица старија од 16 и више година (не односи се на лица која имају важеће избегличке легитимације);

- важећа пријава боравишта на територији Града (обавезно за подносица пријаве који је евидентиран као интерно расељено лице);

- доказ о приходима за све пунолетне чланове домаћинства и то: потврда послодавца о висини нето зараде за месец који претходи месецу објављивања јавног позива, уверење из Националне службе за запошљавање да се лице налази на евиденцији незапослених лица, чек од пензије за месец који претходи месецу објављивања јавног позива, потврда ПИО фонда да лице остварује/не остварује право на пензију, оверена лична изјава код надлежног органа да лице остварује или не остварује приходе;

-    медицинска документација не старија од годину дана;

- решење надлежног органа о смањеном или потпуном губитку радне способности/телесном оштећењу/сметњама у развоју
- жртве сексуалног/породичног насиља прилажу пресуду надлежног суда или извештај Центра за социјални рад и

- једнородитељске породице: потврда о смрти брачног друга; решење надлежног суда о проглашењу несталог лица за умрло; извод из матичне књиге рођених деце без утврђеног очинства; пресуда о разводу брака/доказ о поверавању малолетне деце/детета (уколико у пресуди о разводу брака није одлучено о поверавању детета или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код Јавног бележника да се Подносилац пријаве непосредно брине о детету и да самостално обезбеђује средства за издржавање, а да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу.
           Докази из става 1. алинеје 1. до 8. овог члана подносе се у фотокопији, а Комисија има право да од подносиоца захтева тражи на увид оригинална документа.
                                                                                    5.
Комисија доноси Одлуку о додељивању Помоћи, на основу испуњености услова из члана 2. став 2. из Правилника, а применом критеријума из члана 6. став 1. Правилника утврђује ред првенства у складу са тачкама 1. до 8. члана 9. Правилника:

1. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању – 30 бодова; 

2. жртве сексуалног/породичног насиља - 30 бодова; 

3. трочлано и вишечлано породично домаћинство са децом до навршених 18 година живота – 20 бодова;
4. домаћинства са лицем којем је утврђен инвалидитет (80% и више процената нвалидитета)/ домаћинства са чланом породице са тешким обољењем – 20 бодова; 

            5. једночлана домаћинства са лицем преко 60 година живота – 20 бодова;
6. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, према последњем објављеном податку Републичког завода за статистику – 20 бодова;

7. породице са више генерација, са једним или више чланова преко 60 година – 10 бодова;

8. домаћинство старијих лица (жене преко 60 и мушкарци преко 65 година  живота) - 10 бодова.

Уколико два или више Подносиоца пријаве имају исти број бодова, предност има Подносилац пријаве који: 

1) има већи број малолетне деце; 

2) има већи број чланова породичног домаћинства; 

3) има трудну жену у породичном домаћинству; 

4) дуже борави на подручју Града у оквиру које конкурише за Помоћ и 

5) има мање приходе по члану породичног домаћинства. 

Уколико се на Јавни позив не пријави довољан број кандидата, Комисија задржава право да користи податке из расположиве евиденције Повереништва, ради доношења Одлуке о  додељивању Помоћи.
6.
Јавни позив се објављује на огласној табли Града и месних канцеларија, као и на интернет презентацијама Града. 

           Пријаве на Јавни позив се могу поднети у року од 8 дана од дана објављивања Јавног позива.
           Пријавни образац може се преузети у просторијама Повереништва за избеглице и миграције Градске управе града Смедерева, Улица омладинска број 1, канцеларија број 65, сваког радног дана од 7,30-15,30 часова, где се могу добити и детаљна обавештења и на званичној интернет страници града Смедерева.
                                                                                    7.

Попуњен пријавни образац са прилозима - потребном документацијом, у затвореној коверти предаје се на писарници Градске управе града Смедерева, Улица омладинска број 1, или  путем  поште са назнаком: „Јавни позив за доделу огревног дрвета са превозом - НЕ ОТВАРАТИ –„   у року од 8 дана од дана објављивања Јавног позива.
                                                                                   8.           
            Истеком рока који је наведен у Јавном позиву, Комисија након разматрања, бодовања и рангирања поднетих пријава доноси Одлуку о избору корисника помоћи за доделу огревног дрвета са превозом (у даљем тексту: Одлука), која се објављује на истом месту као и Јавни позив.    

                                                                                                 ПРЕДСЕДНИЦА КОМИСИЈЕ
                                                                                                        Александра Мијатовић
